Päewaleht/1940/06/18/Nõukogude Liidu uute väeosade saabumine Eestisse algas
Vastavalt pühapäeval. 16. skp. Eesti ja Nõukogude Liidu valitsuste vahel saavutatud täiendavale kokkuleppele vägede paigutamise asjus algasid Nõukogude Liidu väeosade esmaspäeva varahommikul liikumist neile määratud uutesse asupaikadesse. Lisaks Eesti territooriumil vastastikuseabistamise pakti põhjal juba varemalt asunud N. Liidu väeüksustele saabus esmaspäeva hommikul mitmete piiripunktide kaudu Eestisse täiendavaid N. Liidu vägesid.
Kõik Nõukogude Liidu sõjaväeosade liikumised ja ümberpäigutamised on toimunud heas korras ettenähtud kavade kohaselt ja ilma mingite vahejuhtumiteta.

Vabariigi valitsus on endiselt kindel, et kõik kodanikud suhtuvad heatahtlikkusega kõigisse nendesse korraldustesse, säilitades ka uues olukorras rahu ja korda ning tehes igaüks edasi oma tööd.

Vaata ka 
Uus kokkulepe Nõukogude Liiduga

Nõukogude Liidu uute väeosade saabumine Eestisse algas
1940